CELEX: 32013D0020
Language: el
Date: 2013-06-21 00:00:00
Title: 2013/362/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ (ΕΚΤ/2013/20)

Σημαντική ανακοίνωση νομικού περιεχομένου

|

2013/362/ΕΕ: Απόφαση της Ευρωπαϊκής Κεντρικής Τράπεζας, της 21ης Ιουνίου 2013 , σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ (ΕΚΤ/2013/20)  

Επίσημη Εφημερίδα αριθ. L 187 της 06/07/2013 σ. 0025 - 0026

		Απόφαση της Ευρωπαϊκής Κεντρικής Τράπεζαςτης 21ης Ιουνίου 2013σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ(ΕΚΤ/2013/20)(2013/362/ΕΕ)ΤΟ ΓΕΝΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το "καταστατικό του ΕΣΚΤ"), και ιδίως το άρθρο 47,Εκτιμώντας τα ακόλουθα:(1) Το άρθρο 47 του καταστατικού του ΕΣΚΤ προβλέπει ότι οι εθνικές κεντρικές τράπεζες των κρατών μελών με παρέκκλιση (εφεξής "ΕθνΚΤ εκτός ζώνης ευρώ") δεν οφείλουν να καταβάλλουν το εγγεγραμμένο τους κεφάλαιο εκτός εάν το γενικό συμβούλιο αποφασίσει, με ειδική πλειοψηφία που αντιπροσωπεύει τουλάχιστον τα δύο τρίτα του εγγεγραμμένου κεφαλαίου της Ευρωπαϊκής Κεντρικής Τράπεζας (ΕΚΤ) και τουλάχιστον το ήμισυ των μεριδιούχων, ότι πρέπει να καταβληθεί ένα ελάχιστο ποσοστό ως συμβολή στις δαπάνες λειτουργίας της ΕΚΤ.(2) Το άρθρο 1 της απόφασης ΕΚΤ/2010/28 της 13ης Δεκεμβρίου 2010, σχετικά με την καταβολή του κεφαλαίου της Ευρωπαϊκής Κεντρικής Τράπεζας από τις εθνικές κεντρικές τράπεζες εκτός ζώνης ευρώ [1], προβλέπει ότι κάθε ΕθνΚΤ εκτός ζώνης ευρώ καταβάλει το 3,75 % του μεριδίου της στο εγγεγραμμένο κεφάλαιο της ΕΚΤ με ισχύ από την 29η Δεκεμβρίου 2010.(3) Ενόψει της προσχώρησης της Κροατίας στην Ευρωπαϊκή Ένωση και της ένταξης της εθνικής κεντρικής της τράπεζας, Hrvatska narodna banka, στο ΕΣΚΤ την 1η Ιουλίου 2013, η απόφαση ΕΚΤ/2013/17 της 21ης Ιουνίου 2013, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας [2], καθορίζει την κλείδα κατανομής για την εγγραφή στο κεφάλαιο της ΕΚΤ (εφεξής η "κλείδα κατανομής") σύμφωνα με το άρθρο 29.1 του καταστατικού του ΕΣΚΤ και θεσπίζει, με ισχύ από την 1η Ιουλίου 2013, τις νέες σταθμίσεις που αποδίδονται σε κάθε κεντρική τράπεζα της Ένωσης στην κλείδα κατανομής (εφεξής οι "σταθμίσεις στην κλείδα κατανομής").(4) Από την 1η Ιουλίου 2013 το εγγεγραμμένο κεφάλαιο της ΕΚΤ θα ανέρχεται σε 10825007069,61 ευρώ.(5) Η διεύρυνση της κλείδας κατανομής καθιστά απαραίτητη την έκδοση νέας απόφασης της ΕΚΤ, η οποία να καταργεί την απόφαση ΕΚΤ/2010/28 με ισχύ από την 1η Ιουλίου 2013 και να καθορίζει το ποσοστό του εγγεγραμμένου κεφαλαίου της ΕΚΤ το οποίο έχουν την υποχρέωση να καταβάλουν με ισχύ από την 1η Ιουλίου 2013 οι ΕθνΚΤ των κρατών μελών εκτός ζώνης ευρώ.(6) Σύμφωνα με το άρθρο 3.5 του εσωτερικού κανονισμού του γενικού συμβουλίου της Ευρωπαϊκής Κεντρικής Τράπεζας [3], ο διοικητής της Hrvatska narodna banka είχε τη δυνατότητα να υποβάλει παρατηρήσεις σε σχέση με την παρούσα απόφαση πριν από την έκδοσή της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Ύψος και μορφή εγγεγραμμένου και καταβεβλημένου κεφαλαίουΚάθε ΕθνΚΤ εκτός ζώνης ευρώ καταβάλει το 3,75 % του μεριδίου της στο εγγεγραμμένο κεφάλαιο της ΕΚΤ με ισχύ από την 1η Ιουλίου 2013. Βάσει των νέων σταθμίσεων στην κλείδα κατανομής που καθορίζονται στο άρθρο 2 της απόφασης ΕΚΤ/2013/17, σε κάθε ΕθνΚΤ εκτός ζώνης ευρώ αντιστοιχεί το συνολικό ποσό εγγεγραμμένου και καταβεβλημένου κεφαλαίου που αναγράφεται παραπλεύρως της επωνυμίας της στον πίνακα που ακολουθεί:(σε ευρώ) |ΕθνΚΤ εκτός ζώνης ευρώ | Εγγεγραμμένο κεφάλαιο την 1η Ιουλίου 2013 | Καταβεβλημένο κεφάλαιο την 1η Ιουλίου 2013 |Българска народна банка (Bulgarian National Bank) | 93571361,11 | 3508926,04 |Česká národní banka | 157384777,79 | 5901929,17 |Danmarks Nationalbank | 159712154,31 | 5989205,79 |Hrvatska narodna banka | 64354667,03 | 2413300,01 |Latvijas Banka | 29682169,38 | 1113081,35 |Lietuvos bankas | 44306753,94 | 1661503,27 |Magyar Nemzeti Bank | 148735597,14 | 5577584,89 |Narodowy Bank Polski | 525889668,45 | 19720862,57 |Banca Națională a României | 264660597,84 | 9924772,42 |Sveriges riksbank | 244775059,86 | 9179064,74 |Bank of England | 1562265020,29 | 58584938,26 |Άρθρο 2Αναπροσαρμογή καταβεβλημένου κεφαλαίου1. Κάθε ΕθνΚΤ εκτός ζώνης ευρώ (πλην της Hrvatska narodna banka), δεδομένου ότι βάσει της απόφασης ΕΚΤ/2010/28 έχει ήδη καταβάλει το 3,75 % του μεριδίου συμμετοχής της στο εγγεγραμμένο κεφάλαιο της ΕΚΤ, ως είχε την 30ή Ιουνίου 2013, μεταβιβάζει ένα συμπληρωματικό ποσό στην ΕΚΤ ή λαμβάνει ένα ποσό από την ΕΚΤ, ανάλογα με την περίπτωση, προκειμένου να προκύψουν τα ποσά που αναγράφονται στην τρίτη στήλη του πίνακα του άρθρου 1.2. Η Hrvatska narodna banka μεταβιβάζει στην ΕΚΤ το ποσό που αναγράφεται παραπλεύρως της επωνυμίας της στην τρίτη στήλη του πίνακα του άρθρου 1.3. Όλες οι δυνάμει του παρόντος άρθρου μεταβιβάσεις πραγματοποιούνται σύμφωνα με την απόφαση ΕΚΤ/2013/18 της 21ης Ιουνίου 2013, σχετικά με τη θέσπιση των λεπτομερών διατάξεων για τις μεταβιβάσεις μεριδίων κεφαλαίου της Ευρωπαϊκής Κεντρικής Τράπεζας μεταξύ των εθνικών κεντρικών τραπεζών και για την αναπροσαρμογή του καταβεβλημένου κεφαλαίου [4].Άρθρο 3Έναρξη ισχύος και κατάργηση1. Η παρούσα απόφαση αρχίζει να ισχύει την 1η Ιουλίου 2013.2. H απόφαση ΕΚΤ/2010/28 καταργείται από την 1η Ιουλίου 2013.3. Κάθε αναφορά στην απόφαση ΕΚΤ/2010/28 θεωρείται ότι γίνεται στην παρούσα απόφαση.Φρανκφούρτη, 21 Ιουνίου 2013.Ο Πρόεδρος της ΕΚΤMario Draghi[1] ΕΕ L 11 της 15.1.2011, σ. 56.[2] Βλέπε σελίδα 15 της παρούσας Επίσημης Εφημερίδας.[3] Απόφαση ΕΚΤ/2004/12 της 17ης Ιουνίου 2004 για τη θέσπιση του εσωτερικού κανονισμού του γενικού συμβουλίου της Ευρωπαϊκής Κεντρικής Τράπεζας (ΕΕ L 230 της 30.6.2004, σ. 61).[4] Βλέπε σελίδα 17 της παρούσας Επίσημης Εφημερίδας.--------------------------------------------------